En tysk familie slog onsdag middag alarm, da et af deres mandlige familiemedlemmer var sejlet ud i kajak, og de ikke længere kunne se ham. Familien befandt sig på Lyngså Strand nær Sæby, og manden var sejlet en tur langs kysten uden at fortælle familien om det. Søværnets Operative Kommando sendte både redningsbåd og helikopter af sted til Lyngså Strand, men den store redningsaktion blev hurtigt afblæst, da den tyske turist selv sejlede i land, da han så postyret på stranden.

Referat:
Både helikopter og redningsbåd blev sendt til Lyngså Strand i en eftersøgning på en tysk kajakroer - men redningsaktionen kunne hurtigt afblæses.